1989R4060 — ET — 01.01.1992 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

NÕUKOGU MÄÄRUS (EMÜ) nr 4060/89,

21. detsember 1989,

liikmesriikide piiridel tehtavate maantee- ja siseveetranspordialaste kontrollimiste kaotamise kohta







EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 75, võttes arvesse komisjoni ettepanekut, ( 1 ) võttes arvesse Euroopa Parlamendi arvamust, ( 2 ) võttes arvesse majandus- ja sotsiaalkomitee arvamust ( 3 ) ning arvestades, et: ning arvestades, et: asutamislepingu kohaselt on transpordialaste teenuste osutamise vabaduse saavutamine ühise transpordipoliitika tähtis osa, sellest tulenevalt on kõnealuse poliitika eesmärgiks suurendada ühenduses eri transpordivahendite liikuvust; ühendus võtab meetmeid, et rajada järk-järgult perioodi jooksul, mis lõpeb 31. detsembril 1992, siseturg, mis hõlmab sisepiirideta ala, mille ulatuses tagatakse kaupade, isikute, teenuste ja kapitali vaba liikumine vastavalt asutamislepingu sätetele; komisjoni valge raamatu kohaselt peab komisjon esitama nõukogule ettepaneku sisetranspordivahendite ja dokumentatsiooniga seotud piirikontrolli ja formaalsuste kaotamiseks; olemasolevate ühenduse ja siseriiklike maantee- ja siseveetranspordialaste õigusaktide kohaselt teostavad liikmesriigid kontrollimisi, ülevaatusi ja inspekteerimisi, et sõidukid ja siseveelaevad vastavad neile esitatud tehnilistele omadustele ning et neil on vajalikud load ja muud dokumendid; see kontrollimine, ülevaatus ja inspekteerimine on üldiselt jätkuvalt õigustatud, vältimaks transpordituru korralduse häireid ja tagamaks maantee- ja siseveetranspordi ohutus; olemasolevate ühenduse õigusaktide alusel saavad liikmesriigid korraldada ja teha eespool nimetatud kontrollimisi, ülevaatusi ja inspekteerimisi seal, kus nad soovivad, kuid tegelikkuses teevad liikmesriigid neid harilikult piiril; selliseid kontrollimisi, ülevaatusi ja inspekteerimisi võib võrdse tõhususega teha kogu asjaomaste liikmesriikide territooriumil ja piiriületamine ei tohiks seepärast olla selliste toimingute tegemise ettekäändeks, ON VASTU VÕTNUD KÄESOLEVA MÄÄRUSE:







Artikkel 1

Käesolevat määrust kohaldatakse kontrollimiste suhtes, mida liikmesriik teeb ühenduse või siseriikliku õiguse kohaselt maantee- ja siseveetranspordi valdkonnas, mis toimub liikmesriigis registreeritud või ringlusesse lubatud transpordivahenditega.

Artikkel 2

Käesolevas määruses kasutatakse järgmiseid mõisteid:

a) piir – ühenduse sisepiir või, kui liikmesriikidevaheline vedu toimub läbi kolmanda riigi, ühenduse välispiir;

b) kontrollimine – siseriiklike asutuste poolt liikmesriikide piiril tehtav mis tahes kontrollimine, inspekteerimine, ülevaatus või formaalsused, mis tähendab asjaomaste sõidukite või laevade peatamist või vaba liikumise piiramist.

Artikkel 3

Lisas nimetatud kontrollimisi, mida tehakse liikmesriikidevahelise maantee- või siseveetranspordi valdkonnas ühenduse või siseriikliku õiguse kohaselt, ei tehta enam piirikontrollina, vaid üksnes kogu liikmesriigi territooriumil mittediskrimineerival viisil kohaldatava reeglipärase kontrollimenetluse osana.

▼M1

Artikkel 3a

Komisjon teeb vajaduse korral ettepaneku lisas tehtavate muudatuste kohta, et võtta arvesse tehnoloogia arengut käesoleva määrusega hõlmatud valdkonnas.

▼B

Artikkel 4

Käesolev määrus jõustub 1. juulil 1990.

Käesolev määrus on tervikuna siduv ja vahetult kohaldatav kõikides liikmesriikides.









LISA

I OSA

ÜHENDUSE ÕIGUS

Direktiivid

a) nõukogu 24. juuli 1986. aasta direktiivi 86/364/EMÜ, milles käsitletakse sõidukite tõendatud vastavust teatud maanteesõidukite massi, mõõtmeid ja mõnda teist tehnilist omadust käsitlevale direktiivile 85/3/EMÜ, ( 4 ) artikli 1 lõige 4, milles sätestatakse, et sõidukite suhtes võib kohaldada ühiseid massistandardeid käsitlevaid pistelisi kontrolle ja ühiseid mõõtmestandardeid käsitlevaid kontrolle üksnes juhul, kui on tekkinud kahtlus, et direktiivi 85/3/EMÜ ( 5 ) (viimati muudetud direktiiviga 89/461/EMÜ ( 6 ) ja direktiivi 88/218/EMÜ, ( 7 ) millega on muudetud direktiivi 85/3/EMÜ ja milles viidatakse reale mehaaniliselt jahutatud seadmete kontrollimist käsitlevatele sätetele, ei ole järgitud;

b) liikmesriikide mootorsõidukite ja nende haagiste tehnoülevaatust käsitlevate seaduste ühtlustamist käsitleva nõukogu 29. detsembri 1977. aasta direktiivi 77/143/EMÜ ( 8 ) (muudetud direktiiviga 88/449/EMÜ ( 9 ) artikli 5 lõige 3, milles sätestatakse, et iga liikmesriik tunnistab teises liikmesriigis väljaantud tunnistust sõiduki tehnoülevaatuse läbimise kohta; see tunnustamine tähendab, et siseriiklikud asutused võivad teha kontrollimisi igal pool oma territooriumil;

c) ilma juhita renditud sõidukite kasutamist kaupade autoveoks käsitleva nõukogu 19. detsembri 1984. aasta direktiivi 84/647/EMÜ ( 10 ) artikli 2 lõige 5, milles sätestatakse, et kõnealuse direktiivi järgimist tõendab rendileping ja juhi tööleping, mis peavad olema renditud sõidukis;

d) liikmesriikidevahelise kaupade autoveo lubadega seotud teatavate eeskirjade standardimist käsitleva nõukogu 13. mai 1965. aasta direktiivi 65/269/EMÜ ( 11 ) (muudetud direktiividega 83/572/EMÜ ( 12 ) ja 85/505/EMÜ ( 13 ) artikli 3 lõige 2, milles sätestatakse, et load tuleb hoida sõidukis ning esitada mis tahes volitatud siseriikliku kontrolliametniku nõudmisel;

e) siseveelaevade sõidukõlblikkuse tunnistuste vastastikust tunnustamist käsitleva nõukogu 20. jaanuari 1976. aasta direktiivi 76/135/EMÜ ( 14 ) (muudetud direktiiviga 78/1016/EMÜ ( 15 ) artikli 3 lõiked 3, 4 ja 5, milles sätestatakse, et sõidukõlblikkuse tunnistus, muud load või tunnistused tuleb esitada siseriikliku asutuse nõudmisel;

f) siseveelaevade tehniliste nõuete sätestamist käsitleva nõukogu 4. oktoobri 1982. aasta direktiivi 82/714/EMÜ ( 16 ) artikli 17 lõige 1, milles sätestatakse, et liikmesriigid võivad igal ajal kontrollida, kas laevas on kõnealuse direktiivi tingimustele vastav tõend.

Määrused

a) autobussidega toimuva rahvusvahelise reisijateveo ühiste eeskirjade kehtestamist käsitleva nõukogu 28. juuli 1966. aasta määruse nr 117/66/EMÜ ( 17 ) artiklid 9 ja 10, millega antakse volitatud kontrolliametnikule õigus nõuda ja kontrollida kõnealuse määrusega ettenähtud dokumente, mis on sätestatud komisjoni määruses (EMÜ) nr 1016/68, ( 18 ) muudetud määrusega (EMÜ) nr 2485/82 ( 19 ) (tõend tööliste autobussitranspordi jaoks; reisijate nimekirjade raamat juhuvedude jaoks);

b) liikmesriikidevaheliste autobusside edasi-tagasi vedude üldiste eeskirjade kehtestamist käsitleva nõukogu 28. veebruari 1972. aasta määruse nr 516/72/EMÜ ( 20 ) (viimati muudetud määrusega (EMÜ) nr 2778/78 ( 21 ) artiklid 17 ja 18, milles sätestatakse, et luba, reisijate nimekiri ja reisijate sõidudokumendid, nii nagu need on määratletud kõnealuses määruses ja kehtestatud komisjoni määruses (EMÜ) nr 1172/72, ( 22 ) hoitakse sõidukis ja esitatakse mis tahes volitatud kontrolliametniku nõudmisel;

c) liikmesriikidevaheliste autobusside liinivedude ja eriotstarbeliste liinivedude ühiste eeskirjade kehtestamist käsitleva nõukogu 28. veebruari 1972. aasta määruse nr 517/72/EMÜ ( 23 ) (viimati muudetud määrusega (EMÜ) nr 1301/78 ( 24 ) artikkel 17, milles sätestatakse, et luba, mis on ette nähtud kõnealuse määruse artikliga 3 ja kehtestatud komisjoni määrusega 1172/72, hoitakse sõidukis ja esitatakse mis tahes volitatud kontrolliametniku nõudmisel;

d) teatavate maanteevedusid käsitlevate sotsiaalõigusnormide ühtlustamise kohta nõukogu 20. detsembri 1985. aasta määruse (EMÜ) nr 3820/85 ( 25 ) artikkel 17, millega antakse liikmesriikidele õigus võtta meetmeid, mis peavad inter alia hõlmama korraldamist, menetlust ja järelevalvet ning rikkumiste korral rakendatavaid karistusi, et tagada kõnealuse määruse sätete täitmist;

e) autovedudel kasutatavat sõidumeerikut käsitleva nõukogu 20. detsembri 1985. aasta määruse (EMÜ) nr 3821/85 ( 26 ) artikkel 19, millega antakse liikmesriikidele õigus võtta meetmeid, mis peavad inter alia hõlmama korraldamist, menetlust ja järelevalvet, et kontrollida, kas sõidumeerikud vastavad kõnealuse määruse sätetele;

f) liikmesriikidevahelise kaupade autoveo ühenduse kvooti käsitleva nõukogu 16. detsembri 1976. aasta määruse (EMÜ) nr 3164/76 ( 27 ) (viimati muudetud määrusega (EMÜ) nr 1841/88 ( 28 ) artikkel 2, milles sätestatakse, et ühenduse luba esitatakse mis tahes volitatud kontrolliametniku nõudmisel.

▼M1

2. OSA

SISERIIKLIK ÕIGUS

a) Kaupu ja inimesi vedavate sõidukite juhtide juhiloa kontrollimine

b) Kontroll, mis hõlmab ohtlike kaupade vedudel kasutatavaid transpordivahendeid ning eelkõige järgmist: i) Dokumendid — juhi koolitustunnistus — ohutusjuhised — TIR-tunnistus (ADR või samaväärsed normid) — võimaliku erandiloa koopia (ADR või samaväärsed normid) ii) Ohtlikke kaupu vedava sõiduki tunnusmärgid — oranž tahvel — — vastavus nõuetele — paiknemine sõidukil — ohumärgid sõidukil — — vastavus nõuetele — paiknemine sõidukil — mahuti tunnusmärk (kinnitatud mahuti, teisaldatav mahuti või paakkonteiner) — — olemasolu ja loetavus — viimase inspekteerimise kuupäev — inspekteerimisorgani tempel iii) Sõiduki varustus (ADR või samaväärsed normid) — tagavaratulekustuti — erivarustus iv) Sõiduki koorem — ülekoormus (vastavalt mahuti mahutavusele) — pakendite turvalisus — segalasti keeld

c) Kontroll, mis hõlmab kergesti riknevate toiduainete vedudel kasutatavaid transpordivahendeid ning eelkõige järgmist: i) Dokumendid — varustuse nõuetelevastavuse tunnistus ii) Kergesti riknevate toiduainete vedamisel kasutatav erivarustus — nõuetelevastavust kinnitav märk — tunnusmärgid iii) Erivarustuse toimimine — temperatuurirežiim.